Der var gang i alko- og narkemetertestene, da Nordjyllands Politi tirsdag aften og nat var på patrulje. Fire gange måtte betjentene dele sigtelser ud til trafikanter, der var påvirkede af diverse euroforiserende stoffer. Den helt store fangst var en bilist i Nørresundby, der tirsdag aften klokken 20.05 på stoppet af betjentene. En narkometertest viste, at manden var påvirket af både amfetamin, kokain og hash. Udover de stoffer manden havde i blodet, havde han også 107,48 gram hash med sig i bilen. Herudover blev en knallertkører og en bilist i Aalborg sigtet for at kører i alkoholpåvirket tilstand. Knallertkøreren kørte desuden uden hjelm på en knallert, der viste sig at være ulovlig. Til slut blev en mand stoppet i sin bil ved Haverslev. Her viste narkometertesten, at manden var påvirket af kokain. Manden havde desuden 3,91 gram hash med sig i bilen.

Opsummering:
Hele fire gange måtte Nordjylland Politi sigte trafikanter for at føre deres køretøjet i påvirket tilstand.